Document ID: 32005R0783

KOMISJONI MÄÄRUS (EÜ) nr 783/2005,
24. mai 2005,
millega muudetakse jäätmestatistikat käsitleva Euroopa Parlamendi ja nõukogu määruse (EÜ) nr 2150/2002 II lisa
(EMPs kohaldatav tekst)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse Euroopa Parlamendi ja nõukogu 25. novembri 2002. aasta määrust (EÜ) nr 2150/2002 jäätmestatistika kohta, (1) eelkõige selle artikli 1 lõiget 5 ja artikli 6 punkti b,
ning arvestades järgmist:
(1)
Määruse (EÜ) nr 2150/2002 artikli 6 kohaselt peab komisjon vastu võtma kõnealuse määruse rakendamiseks vajalikud meetmed.
(2)
Määruse (EÜ) nr 2150/2002 artikli 6 punkti b kohaselt võib komisjon kohandada ka selle määruse lisades esitatud tehnilisi üksikasju.
(3)
Komisjoni määrusega (EÜ) nr 574/2004 kehtestatakse määruse (EÜ) nr 2150/2002 I ja III lisas esitatud statistikanomenklatuuri muutmine. Seetõttu tuleks määruse (EÜ) nr 2150/2002 II lisa vastavalt muuta.
(4)
Seepärast tuleks määrust (EÜ) nr 2150/2002 vastavalt muuta.
(5)
Käesoleva määrusega ette nähtud meetmed on kooskõlas nõukogu otsusega 89/382/EMÜ, Euratom (2) loodud statistikaprogrammi komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 2150/2002 II lisas asendatakse 2. jagu käesoleva määruse lisas esitatud tekstiga.
Artikkel 2
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 24. mai 2005

Labels: 12
19
20